B4-0184, 0187, 0209, 0210, 0221, 0243 και 0250/98

Ψήφισμα σχετικά με την τραγωδία στο όρος Cermis (Ιταλία)

Το Ευρωπαΐκό Κοινοβούλιο,

Α. αναστατωμένο από την πρόσφατη τραγωδία που συνέβη στο Val di Fiemme (Trentino, Ιταλία) κατά την οποία ένα αμερικανικό στρατιωτικό αεροσκάφος από την αεροπορική βάση του Aviano, έκοψε τα εναέρια καλώδια του τελεφερίκ στο όρος Cermis προξενώντας τον θάνατο 20 ατόμων γερμανικής, βελγικής, ιταλικής, πολωνικής, αυστριακής και ολλανδικής υπηκοότητας,

Β. λαμβάνοντας υπόψη ότι το ατύχημα αυτό συνέβη λόγω της εκ μέρους του πληρώματος του αεροσκάφους παραβίασης των κανόνων που προβλέπονται για τέτοιου είδους ασκήσεις, καθόσον, κατά την άσκηση, το αεροσκάφος πετούσε σαφώς κάτω από το ελάχιστο ύψος που ορίζουν οι ιταλικοί και διεθνείς κανονισμοί που διέπουν τις πολιτικές και στρατιωτικές πτήσεις,

Γ. λαμβάνοντας υπόψη ότι, στην Ιταλία, από καιρό οι κοιλάδες του Trentino και του Alto Adige έχουν καταστεί προνομιούχος χώρος ασκήσεων των πολεμικών αεροσκαφών και για πτήσεις εξαιρετικά χαμηλού ύψους,

Δ. υπενθυμίζοντας ότι στις 6 Δεκεμβρίου 1990 ένα στρατιωτικό αεροσκάφος, εγκαταλειφθέν από τον πιλότο του, έπεσε πάνω σε ένα σχολείο, το Ινστιτούτο Salvemini, προξενώντας τον θάνατο σε 12 νέους και τραυματίζοντας 60 άλλους, και ότι για την τραγωδία αυτή που συνέβη στο Casalecchio di Reno, κοντά στη Μπολόνια, οι τρεις κατηγορούμενοι αθωώθηκαν γιατί το γεγονός αυτό δεν συνιστούσε αδίκημα 7

Ε. υπογραμμίζοντας ότι, επανειλημμένως οι τοπικές αρχές του Trentino-Alto Adige είχαν επισημάνει στις αρμόδιες αρχές την επικινδυνότητα των εν λόγω στρατιωτικών πτήσεων σε ασκήσεις χαμηλού ύψους που διενεργούνται στην περιοχή τους, και είχαν επανειλημμένως ζητήσει επίμονα να καταργηθούν,

ΣΤ. επισημαίνοντας ότι συνειδητοποιείται όλο και περισσότερο η ανάγκη επικαιροποίησης των διαδικασιών και των διεθνών συμφωνιών που διέπουν αυτού του είδους τις στρατιωτικές δραστηριότητες, ώστε να ευθυγραμμιστούν με τις απαιτήσεις ασφαλείας του πληθυσμού, ιδίως σε πυκνοκατοικημένες περιοχές 7

Το Ευρωπαΐκό Κοινοβούλιο,

1. εκφράζει τα συλλυπητήριά του στις οικογένειες των θυμάτων και ζητεί να καταλογιστούν ταχύτατα οι ευθύνες για το συμβάν αυτό 7

2. καλεί τις αμερικανικές αρχές να συνεργαστούν χωρίς επιφυλάξεις με τους ιταλούς δικαστές ώστε η έρευνα αυτή να πραγματοποιηθεί με όσο το δυνατόν διαφανέστερο και πληρέστερο τρόπο, αξιοποιώντας όλα τα διαθέσιμα στοιχεία και το αποδεικτικό υλικό 7

3. ζητεί να απαγορευθούν οι στρατιωτικές πτήσεις σε χαμηλό ύψος στις ζώνες όπου τίθεται σε κίνδυνο η ακεραιότητα του πληθυσμού, και ζητεί στο εξής οι στρατιωτικές ασκήσεις να διενεργούνται ει δυνατόν σε ειδικούς ασφαλείς αεροδιαδρόμους 7

4. ζητεί από το Συμβούλιο να παρέμβει ενώπιον των αρμοδίων αρχών των αεροναυτικών δυνάμεων που αναπτύσσουν επιχειρησιακή δράση εντός της ευρωπαΐκής επικράτειας για τη θέσπιση δεσμευτικότερων κανονισμών για τις στρατιωτικές πτήσεις και για την τήρηση των προδιαγραφών που προβλέπονται στους ισχύοντες κανονισμούς πτήσεων 7

5. ζητεί να υπάρξει συντονισμός μεταξύ των Ηνωμένων Πολιτειών και των ενδιαφερομένων κρατών μελών της Ευρωπαΐκής Ένωσης στο πλαίσιο του ΝΑΤΟ, για ενίσχυση των ειδικών όρων που αφορούν την ασφάλεια των στρατιωτικών πτήσεων, ούτως ώστε να εκλείψουν οι κίνδυνοι για τον πληθυσμό 7

6. κρίνει απαραίτητη την αναθεώρηση της Σύμβασης του Λονδίνου το 1951 που καθορίζει τη δικαιοδοσία σε περιπτώσεις συμβάντων όπως αυτό στο όρος Cermis 7

7. λαμβάνει γνώση του αιτήματος που εκφράστηκε κατά τρόπο επίσημο από την ιταλική κυβέρνηση προς την αντίστοιχη των Ηνωμένων Πολιτειών να επιτρέψει τη διεξαγωγή της δίκης στην Ιταλία 7

8. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, τις κυβερνήσεις της Ιταλίας και των ΗΠΑ και το Γενικό Γραμματέα του ΝΑΤΟ.